Pengepung

Pengepung, også kalt portemoné og lommebok, er en liten pung eller mappe til å oppbevare kontanter (mynter og sedler i fysisk form), og også betalingskort, førerkort, små kvitteringer, billetter, frimerkehefter og liknende personlige smådokumenter. En pengepung bæres gjerne i en lomme eller i en veske når en person skal handle eller reise.

 Pengepunger og lommebøker 

På de fleste språk skiller man mellom pengepung, som er pose- eller veskeformet, og lommebok, som er mappeformet og har lommer eller rom til småpapirer.
språk«pengepung»«lommebok»engelskcoin purse (change purse)wallet (billfold)spanskmonederobilleterotyskGeldbeutelBrieftaschefranskportemonnaieportefeuille

 Historikk 
Før lommene oppstod i den europeiske herremoten på 1500-tallet, ble mynter, små nøkler og personlige gjenstander pakket inn i et stykke tøy og dyttet inn forskjellige steder i klærne, for eksempel i halslinninga, hettetuppen, skamkapselen eller ermene. Dette tøystykket utviklet seg til en pose med snurpelukking som deretter ble gjemt bort i klærne. Siden overtok lommer som oppbevaringssted for disse pungene.

Større gjenstander ble båret i vesker og tasker, ofte festet i snorer og belter.

Den europeiske kvinnedrakta ble utstyrt med løse hengelommer knyttet under skjørtene fra omkring 1650. Disse utviklet seg i løpet av 1700- og 1800-tallet til dels fastsydde lommer og dels små damesvesker og punger.

Praktiske, flate lommebøker utviklet seg fra større dokumentmapper og liknende da «moderne» herredrakt med frakk, jakke, skjorte, vest og langbukser ble etablert på 1800-tallet.

 Se også 
 Dokumentmappe
 Pengeskrin
 Pengebelte
 Pengesekk
 Sjekkhefte
 Betalingskort
 Kortholder
 Seddelklype
 Veske, taske, mappe
 Kontantkort

 Eksterne lenker 




Kategori:Vesker
Kategori:Penger
Kategori:Drakttilbehør